Conxunto 1L COMPLETA CHROME SISTEMA - Racing Colors S.L.\nKUSTOM CHROME MÁQUINA – CHROME ESPELLO PURO) aplicar con calquera dos nosos SISTEMAS DE CROMADO PURA\nKit completo de 1 litro, o suficiente para cromar preto de 2 m2 aproximadamente.\nOs compostos de cromo son servidos no produto listo para o seu uso\nBaseado CB5 (secado FORNO)Con Base CB6 (AIRE seco)\nOrde antes 35 horas e 51 minutos e recibe-lo entre Mér 2 e Ven 4 con UPS - America\nKIT CHROME COMPLETO Incluído:\n1/4 L. KIT basecoat CB-5/6 con catalizador e disolvente\n1/4 L. KIT de Verniz Especial CF-4 con catalizador e disolvente\n1 L. Prata G4 Chrome listo para o seu uso\n1 L de Prata Redutor G5 chrome B listo para o seu uso\nPor favor, describa o que a capa de base que prefire:\nCB-5: O máis novo desenvolvido. Mantén a adhesión de chrome para 100%. ESENCIAL para seca-lo a 60 ° c por 2.5 Horas. Non pode aire seco\nCB-6: base de Capa de aire de secado (24/48 horas). En tempos de lume alto con 1 día de secado é suficiente. Con frío, mellor deixar secar durante 2 días como mínimo.


Rios insiste en demandar explicaciones sobre la plaza de jefe comercial del Puerto\nEl BNG actuará «por mal que lle pareza ao presidente do PP de Vilagarcía\nvilagarcía / la voz 02/09/2018 05:00 h\nEl representante del BNG en el Puerto de Vilagarcía, Xabier Rios, sigue dispuesto a pedir explicaciones por las irregularidades que ha detectado en el proceso abierto en ese organismo para cubrir la plaza de jefe comercial. «Que se teña optado unicamente polo concurso para a praza de xefe comercial á que aspira o presidente do PP local de Vilagarcía, na vez de concurso-oposición como nas outras prazas, ou que se lle compute e puntúe o tempo que esta persoa a estivo ocupando de xeito irregular» sigue siendo asunto de interés para el BNG, que reclamará explicaciones «por mal que lle pareza ao presidente do PP de Vilagarcía, Alfonso Gallego». Xabier Rios explica que «non cuestiona que Alfonso Gallego puidese mellorar as súas competencias durante os anos que veu ocupando ese posto de traballo de xeito irregular (como ten recoñecido o\npropio ente nos seus informes), nin que tivese mellorado a súa capacitación cos cursos pagados cos fondos do propio porto. Pero son precisamente estes feitos polo que non se pode entender que contrariamente ao que se lle esixe aos demais aspirantes ás distintas prazas que saen a concurso, no seu caso sexan estes os méritos que conten para a obtención da praza sen ningún outro exame ou proba».\nRios indica a Gallego que «si a nivel persoal se considera o mellor capacitado para ocupar ese posto de traballo, debería ser el mesmo o máis interesado en que este proceso se resolvese a través de concurso oposición, con probas onde poder demostrar precisamente a súa competencia».\nVilagarcía de Arousa BNG


17 de maio. Día das Letras Galegas 2008\nEmilio Álvarez Giménez (1830-1911), que sería autor do considerado primeiro drama histórico en lingua galega María Castaño ou na revolta popular (1877), nacera en Puebla de Sanabria, establecéndose en Cataluña, e máis tarde en Pontevedra, como catedrático de Clásicos Latinos e Casteláns do Instituto da cidade, chegando a ocupar distintos cargos políticos e académicos. Emparentou, Emilio, coa familia pontevedresa dos Limeses. Casou, primeiro con Natalia Novoa Limeses, coa que tivo unha filla, Natalia. En segundas nupcias contrae matrimonio cunha curmá da primeira muller, Amalia Limeses Negreira, coa que ten nove fillos, entre eles Xerardo Álvarez Limeses, autor do poemario Entre dous séculos, considerado a transición entre a lírica decimonónica e a novecentista. Outro dos fillos foi o médico e xornalista Darío Álvarez Limeses, fusilado na alameda tudense polos feixistas o 30 de outubro de 1936, acusado de ser galeguista. Darío Álvarez Limeses casara coa cubana María Blázquez Ballester, de cuxo matrimonio naceron seis fillos, entre eles Darío, médico, pero tamén ensaísta e articulista; Emilio, poeta; Álvaro debuxante, e Xosé María (Tui, 4/2/1915- Vigo 2/3/1985) a quen este ano se dedica o Día das Letras Galegas por acordo plenario da Real Academia Galega reunida o 30 de xuño de 2007.\nTudense, pero tamén vigués, pois a meirande parte da súa vida pasouna en Vigo, cidade á que a familia se desprazou, en 1941, tralo asasinato de seu pai, Xosé María Álvarez Blázquez viu a luz o 4 de febreiro de 1915. Desde moi novo vencellouse ás mocidades galeguistas.\nEn Vigo, desenvolveu o seu labor cultural e profesional. Foi cronista oficial da cidade, quen lle dedicou a rúa que sobe ao monte do Castro, onde se pode ver un monumento deseñado por el mesmo e Lino Cao.\nComo poeta o seu primeiro poemario, con composicións dedicadas a cidade natal, foi “Abril” (1932). Novelista e dramaturgo, Xosé Mª Álvarez Blázquez presentouse ao premio Nadal coa obra “En el pueblo hay caras nuevas” (1944), sendo un dos finalistas. O galeguista Álvarez Blázquez foi tamén un apaixoado da arqueoloxía na especialidade da Prehistoria, escavando nos castros de Cabeza de Francos e da Guía, en Tui, cidade onde colaborou na montaxe do primeiro Museo que o grupo “Ultreya” creou no Instituto de Segunda Ensinanza de San Domingos, nos anos da II República, segundo escribe Rafael Sánchez Bargiela, quen lembra do homenaxeado que chegou a ser comisario local de excavacións arqueolóxicas e vocal do Padroado de Castrelos. As Gándaras de Budiño, A Guarda e Áncora (Portugal), por citar algunhas localidades, coñeceron o seu labor como arqueólogo.\nO próximo homenaxeado das Letras Galega, exerceu como mestre ao tempo que estudaba, segundo conta o cronista oficial de Vigo, Lalo Vázquez Gil, Filosofía e Letras. E Rafael Sánchez Bargiela lembra que exerceu como mestre en prácticas en Tui, e máis tarde, xa con destino, na escola das Olivas.\nMilitante galeguista na II República, non abandonou as súas ideas co franquismo. Co Alzamento Nacional, Xosé María foi desterrado á Meseta, ata que puido reincorporarse á súa cátedra.\nA Real Academia Galega menciona, entre outros títulos deste egrexio poeta, “Poemas de ti e de min” (1949), tributo ao populismo, imaxinismo e neotrabadorismo; “Roseira do teu mencer” (1950), que constitúe, segundo a R.A.G., un libro profundamente conmovedor, pois ninguén cantou na nosa lingua a emoción da paternidade, e “Canle segreda” (1976) libro grave, sabio e profundo do que Méndez Ferrín dixo que se fose publicado no tempo en que foi escrito sería o sinal dun cambio de rumbo da poesía galega. Os tres libros mencionados foron os únicos poemarios publicados en vida do homenaxeado.\nEn 1950, Xosé Mª Álvarez Blázquez, con Luis Viñas Cortegoso, inspector de ensino primario formado na Institución Libre de Ensinanza, funda a Editorial Monterrey, que toma o nome do castelo onde estivo a primeira imprenta de tipos móbiles de Galicia e onde, en 1941 foi estampado o “Missale Auriense”, o primeiro libro editado en Galicia. Neste proxecto editorial insírese a Nova Narrativa Galega. Naquela editorial bilingüe, recorda Manuel Bragado, editáronse libros como “Teatro venatorio y coquinario gallego” (1958), de José Mª Castroviejo e Álvaro Cunqueiro, e a colección “Beatus Jacobus”.\nNesta editorial, que se refundaría no ano 1967 co co nome de Castrelos, Xosé Mª Álvarez Blázquez deu entrada a outras coleccións en lingua galega, como “Leixado do vento”, polos anos cincuenta, con dez títulos, entre eles “Roseira do teu mencer” (1950), poemario dedicado a súa filla ‘Colorín’, e “Cancioeiro de Monfero, Século XIII” (1953), presentado este como anónimo, pero que foi escrito polo editor; “Romance do pescador peleriño” (1954), “Poesías galegas. Égloga de Belmiro e Benigno A Alborada” (1951), de Nicomedes Pastor Díaz con ilustracións de X. Sesto; “Entremés famoso sobre a pesca do Río Miño” (1953) e “Cantiga nova que se chama Riveira” (1957), reedición do segundo poemario de Cunqueiro. En 1953 comeza a segunda das coleccións “Frol e froito” iniciada cun libro de Ben-Cho-Shey: “Andrómenas. Contos para o pobo”. Pretendía con esta editorial abrir o camiño aos novos valores literarios, recuperar textos clásicos e divulgar a literatura galega.\nSegue a dicir Manuel Bragado que Álvarez Blázquez anticipou o nacemento da que se chamaría “Nova Narrativa Galega” coa publicación dos dous primeiros libros de Gonzalo R. Mourullo: “Nasce un árbore” (1954) e “Memorias de Tains” (1956).\nNa Editorial “Monterrey”, cuxo logotipo foi inspirado nun debuxo de Urbano Lugrís, publicouse en 1960 o calendario histórico de Vigo “La ciudad y los días”.\nO labor de editor foi cualificado por Manuel Bragado como o máis destacado de todos os eidos nos que desenvolveu a súa monumental actividade cultural nuns anos de enorme precariedade.\nO 28 de novembro de 1964 ingresa, como membro numerario, na Academia Galega para cubrir a cadeira que deixara Aquilino Iglesia Alvariño. O seu discurso de ingreso levaba por título”Cantares e romances vellos prosificados” e era a súa aspiración lelo no Pazo de Castrelos Quiñones de León, de Vigo, pero non puido facelo porque deixou de ser alcalde da cidade Fontán González, persoa que tiña un especial interese en que este acontecemento tivese como escenario Castrelos. O discurso de ingreso leuno Álvarez Blázquez na sede da RAG da Coruña, pero puxo como condición que fose en sábado “para poder regresar o domingo sen perder xornada de traballo”. Respondeu daquela ao discurso Fermín Bouza Brey.\nAquela ilusión de entón cumpriuse en parte o 26 de xaneiro de 2008, porque o fillo do homenaxeado, Xosé María Álvarez Cáccamo, lía partes do discurso que o seu pai non puido ler no ano 1962, pero, por cuestións técnicas e protocolarias, non foi en Castrelos senón no Auditorio da nova Alcadía de Vigo, e respondeulle Fermín Bouza Álvarez, fillo de Fermín Bouza Brey.\nAdemais de ter sido cofundador da Editorial Galaxia, entre 1963 e 1980 traballa en Edicións Castrelos, na que se publica a colección “O Moucho” que se abría co que Camilo Franco cualificou como o best-seller galego: “O Catecismo do labrego”, de Valentín Lamas Carvajal. “O Moucho” tiña un carácter popular con libros, engade Camilo Franco, ‘que eran do pobo e para o pobo’. Nesta colección popularízanse as obras de Rosalía de Castro e Curros Enríquez.\nEn 1973, Xosé María Álvarez Blázquez vai ser o pregoeiro das Festas de San Telmo, cun discurso en verso e non exento de humor.\nRematamos co desexo de seu fillo Alfonso Álvarez Caccamo que considera necesario recuperar a obra dispersa porque o seu pai “publicou moito en separatas, estudos, ensaios, textos, cousas que quedaron dispersas pero que dan idea dos intereses literarios e culturais que tiña”.\n“El Día das Letras Galegas se dedicará en 2008 a Xosé M. Álvarez Blázquez”. Axencia EFE. Santiago. Faro de Vigo 1 xullo 2007\n“O Día das Letras Galegas estará dedicado a Álvarez Blázquez”. Camilo Franco. La Voz de Galicia, 1 xullo 2007\n“Todos os Álvarez”. Xosé Luis Méndez Ferrín, Faro de Vigo. 14 xullo 2007\n“Álvarez Blázquez, editor de Monterrei”, por Manuel Bragado. Faro de Vigo, 27 xaneiro 2008.\n“O soño de Álvarez Blázquez cúmprese na Alcaldía de Vigo”. B.R. Sotelino. Voz de Galicia, 27 xaneiro 2008\n“Xosé María Álvarez Blázquez pregoeiro de San Telmo”, por Rafael Sánchez Bargiela, Faro de Vigo 29 marzo 2008


O Eliseo volve a navegar - Faro de Vigo\nO Eliseo volve a navegar\nO galeón está a ser recuperado en asteleiros de Arousa\nA. G. - Arousa\n19·04·09 | 03:00\nO "Eliseo" atópase en Cambados á espera de ser arbolado. J.L.Oubiña\nEstaban a punto de desaparecer das nosas rías. A maior parte dos que quedaban servían como auxiliares de batea, aínda que tiñan os días contados e o seu destino era o desguace ou apodrecer nunha praia. Son os galeóns, un dos barcos con maior porte de cantos surcaron as rías galegas, diseñado especialmente para o transporte de mercadorías.\nO primeiro paso na recuperación deste tipo de embarcacións dérono as asociacións Grupo etnográfico Mascato de Cambados e Rabandeira de Vilanova, que rehabilitaron o “Novo Sofía” e abriron a porta para salvar o “Eliseo” ao recomendar á asociación Sueste de Moaña que apostase pola súa recuperación.\nA historia do galeón remóntase a 1908, cando se construíu nun dos asteleiros de O Freixo de Noia. Durante os seus primeiros anos de vida adicouse á compra de sardiñas a flote, transporte de barro e toros de leña entre os diversos portos da ría de Arousa. En 1972 cambiou de mans, tendo o seu porto base en Corón, no Concello de Vilanova de Arousa, permanecendo alí ata que en 1984, volveu a cambiar de mans para transformarse en barco bateeiro.\nPese a este cambio, o “Eliseo” manteu o casco coas características principais dun galeón, aínda que se lle instalou unha ponte e un guindastre que se mantiveron ata o 2005.\nNese ano, a asociación coñece da existencia do galeón, unha embarcación que desapareceu da comarca do Morrazo e interésase pola súa recuperación, convencendo ao propietario para que o vendese, despois de que un coñecido constructor de embarcacións de madeira recoñecese o seu bo estado de conservación.\nAs principais actuacións centráronse na cuberta, para o que se logrou financiación da Deputación Provincial e dos propios socios do colectivo de Moaña. Agora, o Eliseo permanece no porto de San Tomé de Cambados, agardando o momento en que lle toque pasar polo carpinteiro para armar a arboladura e que se rematen os traballos de confección da vela para saír a navegar.\nAínda non existe data para a botadura oficial, pero esta vaise realizar no peirao de Moaña. O barco ten 11,50 metros de eslora, 3,75 de manga e1,10 de puntal mentres que se sitúa moi perto das oito toneladas.\nO destino do “Eliseo”, tal e como sinala o proxecto de Sueste, pasa por convertirse en exemplo do patrimonio marítimo galego con singraduras pola ría ou como escola de navegación tradicional, no que poderán navegar colexiais da comarca do Morrazo e doutros lugares para coñecer como eran as condicións e a vida dos mariñeiros que navegaban neste tipo de embarcacións.\nDesde hai pouco máis dun ano, a tendencia dos colectivos que forman a Federación Galega pola Cultura Marítima e Fluvial cambiou. Desde que comezaron coa súa actividade de tratar de rescatar da súa desaparición o patrimonio etnográfico marítimo, os esforzos centráranse en evitar a desaparición das dornas de tope. Isto xa se conseguíu, polo que agora as miras están nos barcos de maior porte, como é o caso dos galeóns.\nO caso do Eliseu non é único. Nestes momentos están nos asteleiros tres galeóns en recuperación e outro en nova construcción.\nA Illa lévase a palma en recuperacións, xa que nese concello terán o seu porto base o “Avelino e Manuel”, “Komaira” e o “Rey do Mar”, mentres Carril está apostando polo Illa de Cortegada, un galeón completamente novo que ven a darlle a Vilagarcía o peso que debería ter dentro das embarcacións tradicionais. Ademáis destes galeóns, en breve, tamén se botará a dorna de tope “Lavanqueira” en A Illa.


R€GANO$A IL€GAL: Avance do filme "Carga de Dignidade" de Xosé Bocixa\nAvance do filme "Carga de Dignidade" de Xosé Bocixa\nMañá venres, 29 novembro, ás 19:30 h. na Galería Sargadelos. terá lugar a presentación do documental realizado por Xosé Bocixa, que recolle a acción popular "Carga de Dignidade".\n(Procurade vir temprano si queredes coller asento)\nTrae a tua cabaza e o teu facho\nSindicatos: Comisións Obreras (CC.OO), Confederación Intersindical Galega (CIG), Unión Sindical Obreira (USO), Union Sindical de Traballadores de Galicia (USTG), Unión Xeral de Traballadores de Galicia (UXT-UGT).\nOutros colectivos sindicais e movimentos políticos: Mocidade Nacionalista Galega (MNG), Sindicato de Estudantes,Sindicato de Traballadores do Ensino de Galiza (STEG).\nEtiquetas: Carga de Dignidade, Xosé Bocixa


Nosos servizos | FIDIS: Fundación Instituto de Investigación Sanitaria de Santiago de Compostela\nOs nosos servizos están dirixidos aos grupos de investigación do noso ámbito de traballo e pretenden facilitar a súa xestión desde todos os puntos de vista: económico, de organización e recursos humanos, e investigador. O obxectivo principal é transferir á sociedade o novo coñecemento científico en biomedicina. Para iso promovemos a investigación, ofrecendo asesoramento, apoio, seguimento e soporte para a xestión de recursos, ao mesmo tempo que buscamos novas oportunidades.\nO foco do noso labor de Xestión Especializada consiste en optimizar os recursos de investigación obtidos polos grupos de investigación que se integran na nosa Fundación, tanto se eses recursos proveñen da captación competitiva como da non competitiva.\nProcura de oportunidades de financiamento, tanto competitiva como non competitiva, a través de axencias públicas e privadas do ámbito autonómico, nacional e internacional, así como do asesoramento para a tramitación, xestión, administracióN e difusión dos resultados.\nXestionamos todos os procedementos relacionados coa contratación laboral e a concesión de bolsas de investigación da Fundación. Asesoramos aos grupos de investigación que incorporan persoal a través da Fundación, así como aos propios traballadores da mesma.\nXESTIÓN DE ENSAIOS CLÍNICOS\nA investigación clínica aplicada a través de ensaios é unha das principais áreas de actividade investigadora do CHUS e, en consecuencia, de xestión a través da Fundación. O noso obxectivo é sistematizar e axilizar a execución de ensaios clínicos, para o que establecemos un procedemento propio para a súa xestión.\nTransferir á sociedade os resultados das investigacións científicas en materia de biomedicina é un dos nosos obxectivos máis importantes. Colaboramos con membros de ámbito tecnolóxico, alimentario e farmacéutico.


Seccion Sindical de CNT-AIT en RTVE Galiza: Primeiro comunicado da sección.\nPrimeiro comunicado da sección.\nEste primeiro comunicado é para informar os/as traballadores/as de TVE-Galicia da recente creación da sección sindical da CNT en TVE-Galicia. Esta sección sindical nace ca intención de aportar outra forma de ver e de facer sindicalismo, estando aberta a todas as vosas aportacións e, como non podía ser doutra maneira, a colaborar cas demais seccións sindicais na defensa e mellora dos dereitos do conxunto dos/as traballadores/as.\nDende CNT-TVE-Galicia consideramos que para defender os dereitos laborais as seccións sindicais son unha ferramenta perfectamente válida, polo que non vemos necesaria a participación en eleccións sindicais.\nPara CNT-TVE-Galicia calquera decisión que afecte ós/ás traballadores/as debe de ir avalada pola decisión da asemblea, nunca os “representantes sindicais” deben de tomar unha decisión sen pasar polo órgano que nos consideramos básico: a asemblea xeral de traballadores e traballadoras.\nEsta nova sección sindical pretende ser unha ferramenta do conxunto de traballadores e traballadoras para a defensa dos nosos dereitos, desexamos que se vaia construíndo día a día co traballo e o apoio colectivos.\nOs momentos nos que se atopa a empresa son complexos e moi importantes, está por negociar un novo convenio colectivo, no que a empresa pretende partir de cero, tratando de pasar por riba de dereitos laborais adquiridos; están por definir as novas categorías laborais; o nivel de produción propia non se cumpre, cada día vemos como as empresas privadas van gañando terreo na “nosa” empresa; vemos como se seguen facendo contratos-estrella-millonarios, como seguen vindo directivos de fora da casa, ...ou sexa, non cambiaron as formas de xestionar esta “nosa” empresa.\nAquí, en Galiza, tampouco somos alleos á problemática xeral que impera en TVE: non sabemos nada da “térrena prometida” , non se aproveitan os medios propios, hai xente que non sabe que plus de dispoñibilidade (A ou B) vai cobrar ata que finalice o mes (cando o debería de saber ó comezo), cámbiaselle o horario a xente que non ten plus, fanse funcións que non corresponden a categoría a desempeñar e non se pagan... moitas destas cousas, tal vez , debido a que se levan facendo dende fai moito tempo considéranse normais, cando non o son.\nComo vedes hai moito que facer, polo que vos pedimos o voso apoio para tratar, na medida das nosas posibilidades, de cambiar esta dinámica, nunca cobrou tanta forza aquelo de a unidade fai a forza.\nPublicado por sección sindical cnt-tve-galicia en 9:56\nHAI QUE ESCOLLER ENTRE DESCANSAR OU SER LIBRE Tucídides\nCNT RTVE en\nPlataforma para la defensa de la Radio Televisión Pública


Blog da Biblioteca de Viós: Por Santiago, seguindo os pasos de Tintimán.\nPor Santiago, seguindo os pasos de Tintimán.\nO pasado mércores os Viós-bardos organizamos unha reunión do club ben especial: fomos ata Santiago para gozar xuntos dunha xornada diferente e, por certo, completiña: non tivemos nin un minuto libre!!\nEmpezamos o día coa visita a dúas exposicións -somos tantos que hai que repartirse-; unha, na Casa do Cabido: Compostella Dicitur e outra, no Pazo de Fonseca : Ilustramundos.\nGustáronnos as dúas. Da Casa do Cabido saímos cunha idea bastante clara de como era a cidade de Santiago no século XIII, mesmo demos un paseo "virtual" polas súas rúas... Unha curiosa viaxe no tempo!\nNo Pazo de Fonseca, da man de Irene López e Xosé Antonio Neira Cruz achegámonos á obra de distintos ilustradores do mundo e afondamos un pouco na relación entre ilustración, literatura e diversidade cultural.\nA media mañá fomos á librería Follas Novas. Había que mercar libros para a biblioteca e, dende logo, alí había onde escoller! Levounos un anaquiño decidirnos pero, finalmente, marchamos encantados coas novas adquisicións ata a Facultade de Medicina, onde xantamos.\nE sen tempo para sestear, empezamos a Xincana literaria que organizaramos baseada na lectura de Corazón de chocolate de Santiago Jaureguizar. Pouco tempo lle levou ao equipo gañador conseguir as sete probas -aínda que houbo que deliberar se realmente eran todas válidas!- e coa entrega dos premios rematamos o día.\nA choiva acompañounos o día enteiro pero, como ultimamente está sendo un ben tan escaso, non nos importou nadiña a súa teima por estragar os planos da zona vella compostelá, os sobres coas probas. Acabamos entroupados!\nPublicado por Biblioteca ás 13:57


O PORTO DE FERROL ACOLLE UNHA MOSTA DE PINTURAS SOBRE O CAMIÑO INGLÉS – Autoridade Portuaria de Ferrol – San Cibrao\nO PORTO DE FERROL ACOLLE UNHA MOSTA DE PINTURAS SOBRE O CAMIÑO INGLÉS\nO conxunto de 34 augatintas reflexa os principais elementos patrimoniais deste itinerario xacobeo.\nA exposición “Olladas ao Camiño Inglés” poderase visitar dende mañá ata o 31 de marzo na sala do peirao de Curuxeiras.\nFerrol, 13 de marzo de 2019\nA Autoridad Portuaria de Ferrol-San Cibrao inaugura mañá na súa sala de exposición, situada no peirao de Curuxeiras, Olladas ao Camiño Inglés, do artista José Yáñez. A mostra de pinturas está composta por 34 augatintas que reflexan os principais elementos patrimoniais do Camiño Inglés e recollen os puntos máis representativos do itinerario xacobeo que une Ferrol e A Coruña.\nA exposición permanecerá aberta ao público dende mañá ata o 31 de marzo. Pódese visitar no porto de Ferrol en horario de tarde, de cinco a sete, e de martes a domingo.\nO pintor, José Yáñez, enmarcou todos os cadros en madeira de bidueiro, cun formato de aproximadamente 30×40 centímetros. Ademais, acompaña cada imaxe de textos explicativos para identificar cada un dos elementos patrimoniais ilustrados.


A Xunta renova a súa aposta pola Rede Pexga como instrumento de internacionalización empresarial tras constatar a súa utilidade para levar a cifras récord as exportacións galegas | GaliciaAberta - Secretaría Xeral da Emigración\nA Xunta renova a súa aposta pola Rede Pexga como instrumento de internacionalización empresarial tras constatar a súa utilidade para levar a cifras récord as exportacións galegas\nO presidente galego subliña a renovación do convenio de internacionalización coa Confederación de Empresarios de Galicia para este ano reorientando os destinos, apostando polo Igape como xanela única, afondando na eficiencia das oficinas e incrementando os seus servizos.\nDestaca que as vendas de produtos e servizos galegos no exterior medraron desde 2009 un 32%, cun incremento do 11,7% só en 2013 e pasando dun peso no PIB en 2008 do 27% ata o 33% actual.\nSalienta que a Rede PEXGA superou todos os seus obxectivos: duplicou a meta de 700 novas empresas exportadoras e chegou ás 1.521; e superou en máis de 1.000 millóns de euros o incremento do volume das exportacións previsto, cun aumento de 4.462 millóns.\nIndica que o 70% das novas empresas exportadoras tiveron como destino un país onde opera unha plataforma PEXGA.\nApunta que as oficinas prestaron 14.000 servizos a 1.828 empresas galegas, que amosan un grao de satisfacción elevado.\nRemarca que as medidas de eficiencia permitiron aforros do 60% no orzamento máximo autorizado da Rede PEXGA, que só executou 7,2% dos 18 millóns dispoñibles.\nAvanza que o convenio deste ano ten un importe de 2 millóns de euros, o que supón un 33% menos por oficina, grazas a criterios de contención de gasto e de aproveitamento de sinerxías, e prevé pasar de 13 a 8 centros.\nO presidente da Xunta, Alberto Núñez Feijóo, durante a súa intervención na rolda de prensa do Consello. Foto: Ana Varela\nSantiago de Compostela, 27 de febreiro de 2014.\nO presidente da Xunta, Alberto Núñez Feijóo, avanzou hoxe, dentro da aposta do Goberno galego pola internacionalización, a renovación –coa sinatura dun novo convenio coa Confederacións de Empresarios de Galicia- do compromiso coa Rede de Plataformas no Exterior (PEXGA), que ten xogado neste eido un papel fundamental e que se ten amosado como un instrumento de grande utilidade por tres motivos: polo seu funcionamento, cun aforro do 60% respecto ao previsto inicialmente; polo seu nivel de actividade, con preto de 14.000 accións e case 2.000 emprendedores e emprendedoras que confiaron nela; e polos seus resultados, superando todos os obxectivos previstos en materia de exportacións.\nAdemais, as empresas poderán acceder a outros servizos avanzados prestados por persoal profesional seleccionado e tutelado polo Igape e as oficinas PEXGA para garantir a calidade e a profesionalidade.\nRede de asociacións de empresariado galego no exterior\nNeste contexto de cooperación co tecido empresarial galego, Feijóo anunciou tamén a renovación do convenio de colaboración coas asociacións de empresarias e empresarios galegos no exterior, por case 1 millón de euros, distribuído en dúas anualidades.\nO obxectivo é ter o apoio das asociacións de empresarias e empresarios galegos, que suman arredor dun milleiro de persoas empresarias que están en disposición de ofrecer: contacto coas institucións do país, información sobre as normas e trámites específicos, relación-alianza con empresas complementarias e oportunidades de cooperación, precisou o presidente do Goberno galego.


Mallando na e-ira: EDGE\nGSM, GPRS, 3G, 4G... todas elas son tecnoloxías de telefonía móbil que se empregan hoxe en día e ás que xa estamos afeitos. Sen embargo, hai outras tecnoloxías intermedias menos coñecidas no noso país, pero que existen e é moi probábel que as teñamos usado algunha vez, como EDGE.\nEDGE vén de Enhanced Data rates for GSM Evolution, ou Taxas de Datos Melloradas para a Evolución do GSM. Esta tecnoloxía tamén se coñece ás veces como EGPRS (Enhanced GPRS), xa que vén a ser unha tecnoloxía-ponte entre o GPRS e 3G.\nPor que se usa esta tecnoloxía?\nPois a resposta é sinxela: porque ten moitas vantaxes, entre as que destacan:\nDespregamento sinxelo e económico: EDGE é totalmente compatíbel con GPRS, polo que o seu despregamento faise en base a esta tecnoloxía. Deste xeito, o operador propietario das estacións base (antenas) só ten que facer unha sinxela actualización nas mesmas, consistente en instalar transceptores compatíbeis con EDGE.\nMaior velocidade: quizáis sexa a principal vantaxe para o usuario. Permite velocidades de até 384 Kbps, abonda para vídeo en streaming (con calidade reducida, todo hai que dicilo).\nSempre conectado: proporcionan unha conexión constante, o que permite gozar de servizos de actualización reiterada (correo electrónico, servizos push...); ademais, é compatíbel con manter unha chamada ao mesmo tempo.\nGran compatibilidade intertecnolóxica: como é compatíbel con outras tecnoloxías, non interfire no despregamento doutras redes, como as 3G.\nCalidade de Servizo (QoS). EDGE dispón de moitos mecanismos que garanten a calidade de servizo, facendo que cada cliente reciba en todo momento a cantidade axeitada de ancho de banda.\nEntre as desvantaxes poderíamos citar que obriga a ter un terminal compatíbel con esta tecnoloxía, é dicir, que dispoña do software axeitado para facer a codificación/decodificación, mais a día de hoxe case todos o son.\nNas últimas semanas, Orange anunciou que melloraría parte da súa rede implementando esta tecnoloxía, para acadar maiores velocidades aló onde inda non chega a súa rede 3G.\nEtiquetas: COMUNICACIÓNS, mobilidade, tecnoloxía


A Gaivota: 02/2009\nO venres pasado celebramos o entroido no Carrasco. Mandoulle, non? A cousa estivo moi ben. A xente animouse, as murgas foron de alto nivel e atacaron os puntos febles.\nA xente disfrazouse do máis variopinto, pero mandaran as tribus urbánas.\nA xente pasouno ben, as da ANPA alimentáronnos ben e a festa non parou ata que soou o timbre.\nPublicado por Álex Cortés ás 9:50 3 comentarios\nSeccións: actividades, concursos, Días Sinalados, entroido\nQue bo é o profe Xaquín que nos levou de excursión a Santiago aos de 2º e 4º da ESO e a Miguel e Álex.\nEstivo ben a visita á catedral, ás fermosas rúas de Santiago, ao Museo do Pobo Galego, gracias ás historias que nos contaba Xaquín. Só un pequeno problema... a choiva. Pero como a choiva en Santiago é arte, vimos unha gran obra de arte ese día (e ata a sentimos en nós mesmos).\nClaro que haberá quen diga que o mellor foi ir a Área Central, pero sobre gustos non hai nada escrito.\nPublicado por Álex Cortés ás 13:38 3 comentarios\nSeccións: actividades, excursión, historia, meteoroloxía\nAquí chega (máis vale tarde que nunca) a crónica das xornadas deportivas no IES María Soliño. Xa ninguén se acordaría do que pasou aló a finais da primeira avaliación de non ser porque gañamos a case todo (o case por mor da rapaza esa que o segundo día non soltaba o balón de ningún xeito).\nEn fin, as nosas mozas e mozos deixaron o pabillón moi alto en todos os deportes. Cando chegou a proba cultural, máis do mesmo. Por un axustado medio punto o primeiro día e con máis vantaxe o segundo, os nosos cerebriños amosaron que teñen algo máis ca paxaros na cabeza.\nO primeiro día tocoulles aos de 1º e 2º.\nO segundo día foron os de 3º e 4º.\nPublicado por Álex Cortés ás 17:17 4 comentarios\nSeccións: actividades, deporte\nPublicado por José R. Vidal ás 19:50 1 comentarios\nPublicado por José R. Vidal ás 1:27 0 comentarios


Sogama critica: “Estamos tirando recursos a la basura mientras compramos combustibles fósiles a otros países” – Astur Galicia Noticias\nSogama critica: “Estamos tirando recursos a la basura mientras compramos combustibles fósiles a otros países”\n“Estamos tirando recursos ao lixo e facémolo mentres compramos combustibles fósiles a outros países” –\nViernes, 09 octubre 2015, por Sociedad Galega Do Medio Ambiente Sa (SOGAMA).\n•Así se pronunciou Rafael Guinea, presidente de Aeversu, no encontro que, baixo o título “O futuro da xestión sostible de residuos nun marco de economía circular”, celebrouse o pasado 23 de setembro en Madrid, onde enxalzou o extraordinario valor enerxético que teñen os residuos non reciclables.\n•O evento, organizado pola Fundación para a Economía Circular, que preside Carlos Martínez Orgado, conseguiu reunir a preto de 200 asistentes, contando coa participación directa dunha trintena de altos cargos vinculados ao sector ambiental, tanto públicos como privados.\n* Guinea puxo de relevo a absoluta compatibilidade entre reciclaxe e recuperación enerxética, tal e como viñeron demostrando os países europeos máis avanzados e comprometidos co medio ambiente.\n•Para dar a coñecer as bondades da valorización enerxética, o máximo responsable de Aeversu insta a falar máis, a dialogar e a dar datos científicos que certifican o baixo impacto ambiental da valorización enerxética, moi inferior ao doutro tipo de infraestruturas industriais, estando supeditada a unha normativa moito máis esixente.\nCerceda, a 9 de outubro de 2015.– Con motivo do encontro promovido e organizado pola Fundación para a Economía Circular, que preside Carlos Martínez Orgado, e celebrado o pasado 23 de setembro en Madrid baixo o título “O futuro da xestión sostible de residuos nun marco de economía circular”, contando coa asistencia de preto de 200 persoas, na súa maioría representantes de distintas entidades vinculadas á xestión e tratamento dos residuos, e a participación directa dunha trintena de altos cargos vinculados ao sector ambiental, tanto públicos como privados, o presidente de Aeversu, Rafael Guinea, defendeu a valorización enerxética dos residuos non reciclables nunha sesión na que compartiu mesa con Kristina Apiñaniz, Directora Xeral de Aclima; Sergio David González, Viceconselleiro de Medio Ambiente da Consellería de Agricultura, Medio Ambiente e Desenvolvemento Rural de Castilla-A Mancha; e Santiago Fernández, Xerente de Cogersa.\nMÁIS RECICLAXE, MÁIS VALORIZACIÓN ENERXÉTICA E MENOS VERTIDO\nGuinea insistiu, unha vez máis, na absoluta compatibilidade entre reciclaxe e valorización enerxética. E como exemplo puxo os países europeos máis avanzados e comprometidos co medio ambiente, que precisamente son os que máis reciclan, pero tamén os que máis valorizan enerxeticamente. Visualizan así os residuos como recursos, tendo en conta que priorizan o seu reciclado e extraen a enerxía daqueles que, dadas as súas características, xa non poden ser recuperados materialmente.\nNeste sentido, apuntou que “en España, e no marco da Unión Europea, quédanos aínda moito percorrido por diante para levar a cabo unha correcta xestión e tratamento dos nosos residuos”, engadindo que, co uso prioritario do vertedoiro, “estamos tirando recursos ao lixo, e facémolo mentres compramos combustibles fósiles a outros países”.\nPrecisou que as primas pola xeración de electricidade fundaméntanse en dous feitos: intentar avanzar cara a unha sociedade con menos CO2 e promover as enerxías autóctonas, manifestando ao respecto que a enerxía procedente dos residuos non reciclables cumpre estas dúas premisas.\nRecordou que países como Suecia e Dinamarca están a poñer en marcha plantas de valorización enerxética sen ter suficiente lixo debido ás vantaxes ambientais, económicas e sociais que estas aportan. Neste contexto, sinalou que a taxa de vertido é a única medida que está a funcionar en Europa para minimizar o uso do vertedoiro, a última opción na xerarquía de xestión de residuos dado o seu negativo impacto sobre a integridade da contorna e a saúde das persoas.\nO presidente de Aeversu insta a falar máis, a dialogar e a dar datos científicos nos que se certifica o baixo impacto ambiental da valorización enerxética, moi inferior ao doutro tipo de infraestruturas industriais, estando supeditada a unha normativa moito máis rigorosa e esixente.\nO Xerente de Cogersa, Santiago Fernández, fixo tamén un guiño á valorización enerxética en Asturias, onde non hai tradición en compostaxe debido a que contan cun solo rico en materia orgánica e nutrientes. Entende que é necesario establecer o prezo de tratamento do lixo, xa que, mentres sexa barato, este seguirá indo a vertedoiro.\nPola súa banda, a Directora Xeral de Aclima, Kristina Apiñaniz, considera que non é suficiente con ter cinco cubos nas casas para separar os refugallos, xa que, á hora de comprar, os cidadáns non temos conciencia ambiental. Considera que as políticas de residuos están ben dirixidas, pero se necesitan unha harmonización das mesmas nas distintas comunidades autónomas e esixir o pleno cumprimento da lei.\n09/10/2015 09/10/2015 administradorEconomía, Galicia, General, Infraestructuras, Medio Ambiente, Sociedad, Xuntaambiental, asturgalicia, combustibles fosiles, energia galicia, galicia, medio ambiente galicia, noticias galicia, reciclaje, recuperacion energetica, sociedad galega medio ambiente, sogama, trenes basura, valoracion energetica, vertidos galicia\nEntrada anterior San Martín de Oscos abre sus puertas con interesantes visitas guiadas durante el Puente del Pilar\nEntrada siguiente El Principado concede ayudas para la rehabilitación de 68 edificios por un importe de 4,7 millones


Intensa axenda de actividades de A.C.I.S.A. Ribadeo para os últimos meses do ano | A.C.I.S.A. Ribadeo\nInicio Noticias Intensa axenda de actividades de A.C.I.S.A. Ribadeo para os últimos meses do...\nIntensa axenda de actividades de A.C.I.S.A. Ribadeo para os últimos meses do ano\nINTENSA AXENDA DE ACTIVIDADES DE ACISA RIBADEO PARA OS ÚLTIMOS MESES DO ANO\nEN NOVEMBRO TERÁ LUGAR UNHA NOVA EDICIÓN DAS XORNADAS GASTRONÓMICAS ASTURIAS EN RIBADEO E CHEGARÁ TAMÉN O BLACK FRIDAY\nA xunta directiva de Acisa ultima os detalles das campañas que se desenvolverán en Ribadeo ata finais de ano. Do 2 ao 4 de novembro terá lugar unha nova edición das xornadas gastronómicas Asturias en Ribadeo e do 22 ao 25 dese mes celebrarase o Black Friday.\nNa reunión mantida esta semana pola xunta directiva de Acisa acordouse continuar cun traballo intenso para tentar que o peche do ano sexa positivo e fíxose balance da repercusión que o turismo tivo para o comercio e a hostalería ribadense: “aínda que o mes de xullo foi bastante frouxo con respecto a anos anteriores, agosto cumpriu coas expectativas que nos realizamos, sobre todo para os hoteis e restaurantes da nosa vila. Setembro tamén estivo ben, pero debemos traballar para mellorar o impacto turístico no comercio e nos bares. É certo que puidemos ver as rúas de Ribadeo ateigadas de xente durante as fins de semana dese mes e con moi bo ambiente os días laborables, pero temos que seguir loitando para que setembro sexa un mes importante para todos os nosos asociados e asociadas”. E subliñan que “agora toca traballar porque temos por diante un longo outono inverno, pero desde Acisa temos programadas xa varias actividades ata mediados de xaneiro”.\nEn outubro o día 13 terá lugar o sorteo da FCAM no parque de San Francisco, no que se porán en xogo 1.500 euros en vales de compra para gastar nos establecementos asociados a Acisa.\nDo 2 ao 4 de novembro chegará unha nova edición das xornadas gastronómicas Asturias en Ribadeo “co fin de potenciar a hostalería e tamén ao comercio, nunha ponte que soe traer moitos visitantes a Ribadeo. Trátase tamén de render homenaxe á veciña Asturias, xa que centos de persoas se desprazan as fins de semana ata Ribadeo para facer as súas compras, para pasear e tomar os viños e xantar na nosa vila”. Durante esas datas haberá actuacións musicais para animar as xornadas gastronómicas en varios puntos de Ribadeo.\nTamén en novembro chegará o Black Friday: “este ano como novidade a duración desta campaña en Ribadeo será de catro días do 22 ao 25 de novembro. Haberá importantes descontos co obxectivo de potencias as compras no comercio local e próximo de Ribadeo, fronte ás grandes áreas ou plataformas de venda on line”.\nDesde agora e ata finais de ano Acisa seguirá a promocionarse fora do municipio coas campañas Ribadeo, o centro comercial coas mellores vistas e Domingueo en Ribadeo. Desde a directiva da Asociación de Comerciantes, Industriais, Servizos e Autónomos indican que “con ambas campañas o que buscamos é atraer clientes e visitantes a Ribadeo sobre todo de outubro a Semana Santa, xa que despois desas datas o normal é que comece a chegar o turismo internacional a esta zona, os peregrinos, etc…”.\nPor último, a campaña de Nadal de Acisa Ribadeo desenvolverase do 1 de decembro ao 12 de xaneiro, data na que se celebrará a tradicional Festa do Comercio: “en Acisa optamos por realizar unha campaña especial, de renome, que chame a atención pola contía dos premios que poñeremos en xogo. Queremos manter como única campaña propia durante as vindeiras navidades a Festa do Comercio, na que imos sortear un total de 5.000 euros en premios, a maioría no sorteo presencial, pero tamén haberá un premio de 1.000 euros, que será non presencial, para incentivar aos clientes doutras vilas e cidades a facer as súas compras en Ribadeo durante esas datas, de xeito que se fidelicen con nós. Ademais senón están en Ribadeo o 12 de xaneiro terán a posibilidade de facerse cun importante premio”.\nPor outra banda desde Acisa advirten da presenza dunha muller alta, delgada e pelo longo negro, de nacionalidade rumana, que hai uns días entrou nun establecemento asociado “pedindo que se firmasen algo e nun momento de despiste achegouse á caixa rexistradora e levou a recadación que alí había nese momento. A Garda Civil e a Policía Local están tentando dar con esta persoa. Desde Acisa o que lles recomendamos aos nosos asociados é que teñan precaución e que estean atentos por si alguén deste perfil entra no seu local. Chegado o caso pregámoslles que se poñan en contacto coas forzas de seguridade”.\nAnteriorO Concello e A.C.I.S.A. promocionan a Vila e a Festa Indiana no I Foro de Municipios Indianos que hoxe e mañá ten lugar en Lloret de Mar\nSiguienteLlega el sorteo de la FCAM a Ribadeo


Aprender e manexar todas as especificacións de traballo aplicables, clases de tubería, normas..\nHorario Xornadas de 5 horas diarias\nFuncións Aprender e manexar tódalas especificacións de traballo aplicables, clases de tubería, normas e instrucción de traballo que poidan ser precisas para o correcto desenvolvemento do seu traballo asignado. Apoio en:\n* Definir localmente o equipo e a disposición da instalación con tódolos detalles requeridos\n* Desenvolver estudios de tuberías\n* Desenvolver modelos 3D para equipos e tuberías\n* Extraer e verificar debuxos isométricos\n* Elaboración de planos de disposición xeral\n* Marca de documentos maestros, recibir información sobre cambios e modificacións, facer un seguemento dos comentarios dos outros departamentos na área asinada e asegurar a inclusión dos cambios de deseño requeridos.\n* Participar nas diferentes actividades da MTO, se así se lle solicita.\n* Desenvolvemento de estudios de tuberías e definición de soportes na área asinada.\nCoñecementos Deseño de proxectos mecánicos.\nEstudios de base requeridos: enxeñaría técnica ou superior Mecánica\nProgramas CAD: Microstation\nValorable: Aveva ou Deseño 3D


16 de novembro. O Estudantado galego - ERGUER, estudantes da Galiza - convoca folga no ensino medio e universitario | FAPACEL\nPROGRESO: ASEMBLEA XERAL FAPACEL 2019\nASEMBLEA XERAL ORDINARIA E EXTRAORDINARIA FAPACEL 2-2-2019\nASEMBLEA XERAL ORDINARIA E EXTRAORDINARIA FAPACEL 2019\n16 de novembro. O Estudantado galego - ERGUER, estudantes da Galiza - convoca folga no ensino medio e universitario\nEnviado por adm el Lun, 13/11/2017 - 03:58.\nFAPACEL COMO PARTE INTEGRANTE DA CONFEDERACIÓN ANPAS GALEGAS\nINFORMA E APOIA A FOLGA DO ALUMNADO - 16 DE NOVEMBRO 2017.\nCOMPARTIMOS PLENAMENTE A NECESIDADE DUNHA LEI GALEGA DE EDUCACIÓN.\nO estudantado galego - ERGUER, estudantes da Galiza - convoca folga no ensino medio e universitario para o 16 de novembro.\nLembran a parálise de todo o relacionado coa LOMCE, que permanece inalterábel e que está a aplicarse en Madrid e en Galiza sen que, cando menos, se debata a súa derrogación ou a súa paralización de facto.\nTamén por ese mesmo motivo e pola defensa dunha Lei Galega de Educación, a Plataforma Galega en Defensa do Ensino Público apoia a convocatoria de folga xeral estudantil no ensino secundario e nas universidades galegas do vindeiro 16 de novembro, ao entender que responde á necesidade de facer fronte á involución que a LOMCE e os recortes educativos supuxeron e seguen a supoñer na actualidade.\nSinálase que o goberno do PP está aproveitando a conxuntura para implantar a LOMCE de facto, sen que no Congreso d@s Deputad@s se modifique esa lei antieducativa que permanece atascada nunha subcomisión do Congreso (da que nada se sabe e que non é máis que un paripé para dar a entender que existe un debate arredor da súa implantación”).\nAsí pois, con este desleixo absoluto, o goberno do PP non fai máis que demostrar que a educación ten prioridade cero nos seus plans e que pretende ir implantando esta lei coa mesma unilateralidade e autoritarismo que caracterizou toda a tramitación da LOMCE.\nDesde Erguer afirman que tras a suspensión das reválidas o pasado curso, após seren amplamente contestadas pola comunidade educativa, neste ano escolar a LOMCE pasa sen pena nin gloria, esquecida no debate político.\nSe se mantén este impás teremos LOMCE para bastante tempo, ademais dos recortes que sufre este novo curso escolar, seguirase a soportar unha privatización do Ensino Público galopante.\nPero unha vez eliminado o aspecto da lei que xerou máis escándalo, esta parece agora "inofensiva", cando é evidente que o problema da LOMCE é de fondo: de modelo e de proxecto. É por isto que, argumenta a Plataforma Galega, é necesario plantarlle cara e exixir de novo a súa derrogación para que non caia no esquecemento público que interesadamente está a buscar o Ministerio”.\nPero a convocatoria de folga vai máis aló de estar centrada só na LOMCE ou no Decreto do 3+2 nas Universidades:\n- Os sucesivos recortes e o desprezo cara a toda a comunidade educativa que viñeron realizando os gobernos da Xunta e de Madrid no Ensino Público Galego nos últimos anos tamén están enriba da mesa como causas deste paro estudantil.\n- A redución das bolsas e das axudas ao estudo, a masificación das aulas.\n- A ausencia de profesorado especialista nalgunhas materias ou a non oferta doutras por falta de profesorado (por causa de todo o que ten que ver coas afíns e coa non convocatoria de amplas ofertas de emprego que cubriran, cando menos, as xubilacións).\n-A alta taxa de interinidade na docencia (que leva a que non existan planteis estábeis nos centros que Galiza).\n- A falla dunha posta en marcha de plans de mellora da calidade do ensino.\n- Os recortes en todo o relacionado coa atención á diversidade e aos programas de reforzo educativo.\n- As carencias nalgunhas infraestruturas e no equipamento dos centros, o peche de unidades e de ciclos.\n-O aumento dos servizos de pagamento tanto no ensino universitario como no medio.\n- O endurecemento do acceso á Universidade ou ao ensino superior para as persoas con menos recursos promovendo unha educación elitista… son outras das realidades ás que se enfronta cada día o estudantado galego.\nA necesidade dunha Lei Galega de Educación.\nA folga servirá tamén para defender un marco legal propio a nivel galego en forma de Lei Galega de Educación.\nDesde Erguer explican que a comezos de curso fixeron asembleas abertas en 70 centros públicos galegos para artellar propostas que se puideran incluír nesta norma e que o pasado 16 de outubro celebraron un referendo, no que participaron máis de 10.000 estudantes, obtendo un 94% de apoio a ditas propostas.\nAlén de presentarlle estes resultados á Consellaría para que rectifique as súas políticas, nomeademente no que ten a ver coa defensa do noso idioma, aproveitouse tamén para pedirlle ao goberno da Xunta que aposte por un modelo educativo radicalmente distinto, verdadeiramente pedagóxico e baseado na formación práctica e na avaliación continua, no canto de fundamentarse en probas puntuais que marcan por completo o noso futuro académico.\nA situación da impartición de aulas no noso idioma tamén ten un papel central no deseño dunha Lei Propia, co urxente impulso da normalización do idioma, tras anos relegado a un segundo plano, primeiro co Decreto de Plurilingüismo e despois coa propia LOMCE.\nFaise necesario un aumento das horas lectivas impartidas en galego e comezarmos a incluír nos currículos das distintas materias todos aqueles aspectos da nosa historia e cultura propias que son relegados ao esquecemento pola uniformización do que estudamos cos contidos do resto do Estado español.\nPor último faise un chamamento a apoiar esta convocatoria de folga estudantil co obxectivo de lembrarlle aos gobernos central e galego que as súas políticas teñen enfronte a todo o estudantado do noso País.\nAo tempo, desde a PGDEP anímase ao profesorado e ás nais e pais e facilitar a participación en todas as mobilizacións previstas para a xornada de folga en todo o País.


Concello de Teo: Benvida\nPortada | O Concello | Benvida\nBenvidos e benvidas. Esta páxina web do Concello de Teo pretende ser unha prolongación do lugar onde ducias de persoas traballan cada día coa finalidade de entre todas construír un fogar común no que vivir. Esta páxina ten, polo tanto, vocación de converterse nunha fiestra aberta que permita mirar dentro da casa para estarmos informados e informadas de todo o que acontece no seu interior e tamén, para facilitar a curto e medio prazo todas aquelas xestións vencelladas á vida municipal. Este é, polo tanto, o principal motor da páxina web municipal: informar e dar servizo. Informar profesionalmente como aposta pola transparencia e non pola propaganda, para incentivar a opinión e a participación da cidadanía no seu contorno máis inmediato. Dar servizo, como fórmula de achegar a administración a todos os fogares do concello que a día de hoxe empregan na vida cotiá as novas tecnoloxías sen esquecer os futuros usuarios e usuarias.\nQueda o máis importante. O uso que todas e todos vós poidades facer deste portal municipal. Tan só así, teremos asegurada a finalidade do mesmo porque un concello, e todo o que conleva, sen a cidadania non deixa de ser unha caixa baleira de contido.\nPasade pois, esta é a vosa casa.\nMartiño Noriega Casa do Concello de Teo O obxectivo da páxina é o de informar profesionalmente á cidadanía e darlle servizos que a acheguen á Administración


Portada-old » O Concello old » Concellería de Benestar social e Sanidade » Benestar Social » Contidos\n» Prestacións e axudas económicas\n» Asesoría xurídico social\n» Gabinete inserción socio laboral\n» Programación socio cultural\nOleiros, 4 de setembro de 2018-. O reitor da Universidade da Coruña, Julio Abalde, o director de responsabilidade social corporativa de Nova Pescanova, Ángel Matamoro, o presidente da ONG Solidariedade Galega, Enrique Rodríguez, e o alcalde de Oleiros, Ángel García Seoane, asinaron esta mañá no Reitorado da Coruña un convenio de colaboración para a doazón, transporte e distribución de equipamento e material escolar en centros educativos de países de América Latina. Mesas, cadeiras, pupitres, libros, encerados, bicicletas,... son algúns dos elementos que serán enviados aos colexios das zonas máis desfavorecidas.\nO Concello de Oleiros, a través da concellería de Cooperación Internacional, desenvolve ao longo de todo o ano numerosas campañas nesta liña. O último dos envíos realizado a Nicaragua chegou a semana pasada ao seu destino e en breve será distribuído polos centros educativos previstos.


Cita previa - Luís Celeiro - Galiciae\n03 noviembre 2020 12:01 h.\nESTAMOS NA época da cita e de citas. Quen nos diría que se podía chegar a este punto? Parece que está trazada unha liña directa, que vai directamente cara a nada ou cara a listaxe interminable de nomes que agardan ser citados nos hospitais, en facenda, no tanatorio, na universidade, na peaxe da autoestrada, no supermercado, na cociña económica, nun programa de televisión calquera ou na entrada da oficina do paro. Estamos no camiño, dispostos a berrar con toda a forza ou coa pouca forza que queda: Nunca máis! A xente do noso pobo está farta dos fascismos, dos abusóns, dos dexenerados e de todos aqueles que menten, por progres que sexan ou se chamen.\nA xente está cansada, anoxada e aborrecida daquilo que vai en contra da razón. Absurdo! Todo parece unha trapallada ás ordes de certa politicallada, unha desfeita mal organizada polos intereses dos que mandan e queren seguir mandando e vivindo á conta dos máis débiles. Algúns, incluso, queren aproveitarse e presumir de modernos solidarios, de compatriotas iguais, de burleiros e burladoras de mal gusto.\nDefínense opositores das casas de citas e planifican estratexias de cita previa para mulleres casadas, para mulleres maduras, para relacións ocasionais, para contactar con homes casados, para atención primaria e para xestionar, a través da sede electrónica, os procesos enteiros da Axencia Tributaria. Fan dos concellos de cada lugar e da Administración pública as grandes casas de citas: cita previa imprescindible para atención na oficina, para a renovación do DNI e para calquera cuestión relacionada cos servizos sanitarios, incluído o servizo médico que mide as pulsacións do corazón por teléfono ou, no mellor dos casos, por videoconferencia.\nTeléfonos de información e cita previa con prezos abusivos e permitidos, operadoras de seguros, educativas, bancarias e, incluso, de xestión de espera e control de cita ao dispor da cidadanía que, como di a Tía Manuela, "é quen paga, quen aguanta, quen padece e quen espera". A cidadanía nun estado democrático debe ser libre para elixir, para expresarse e gobernar as súas casas sen o acompañamento dos aproveitados que andan na acción política ou na xestión das crenzas relixiosas.\nEstamos na reivindicación da liberdade e, así, rematamos solicitando directamente comprensión e entendemento entre os diferentes.\nLa ideología del Apocalipsis


Falan de nós na prensa como referentes da innovación na Formación profesional.\nPublicado por Departamento Imaxe Persoal IES Perdouro Burela ás 16:26 Ningún comentario:\nO profesorado do Departamento de Imaxe persoal do IES Perdouro promoveu unha viaxe de 4 días a Oporto e Lisboa coa finalidade de participar no Congreso e Feira internacional de cosmética e Imaxe persoal e coñecer o país veciño acompañados dos profesores e alumnos da mesma familia profesional do IES Muralla Romana de Lugo e do IES A Pinguela de Monforte. Grazas a unha boa planificación entre centros e ao bo comportamento do alumnado todos poidemos disfrutar desta gran oportunidade.\nPublicado por Departamento Imaxe Persoal IES Perdouro Burela ás 16:22 Ningún comentario:\nA nosa alumna Mirian Fernándes Prendes -beneficiada dunha beca Erasmus- está a desenvolver a FCT na barbería Labsixtyone de Oporto en Portugal.\nPublicado por Departamento Imaxe Persoal IES Perdouro Burela ás 16:11 Ningún comentario:\nO noso alumnado Erasmus xa está no país de destino realizando as prácticas do módulo de Formación en centros de traballo (FCT). Javier Rouco -xefe de departamento de Imaxe persoal e coordinador de programas europeos- viaxou para asesorar e xestionar a estancia do seu alumnado.\nPublicado por Departamento Imaxe Persoal IES Perdouro Burela ás 16:03 Ningún comentario:\nO noso alumnado coa coordinación de proxectos europeos ultimando detalles.Todo listo para partir a Madeira e Oporto en Portugal e a Potenza en Italia.\nPublicado por Departamento Imaxe Persoal IES Perdouro Burela ás 15:57 Ningún comentario:\nPublicado por Departamento Imaxe Persoal IES Perdouro Burela ás 19:10 Ningún comentario:\nRecortes de prensa: II Congreso de Imaxe persoal "Adaptándose ao presente e ao futuro"\nPublicado por Departamento Imaxe Persoal IES Perdouro Burela ás 02:30 Ningún comentario:\n12 de outubro actividade actividades alumnado análise capilar artículos artigo artigos asesoramento axudas beca erasmus becas cancro charla ciclo ciclo formativo ciclo medio de peiteado e e cosmética capilar clase congreso el progreso Elena empresas erasmus extranxeiro FCT fotos galería Ourense periódico Portugal prácticas promoción publicación publicacións seminario Someso tratamento da imaxe dixital tricoloxía viaxe xornal\nCongreso curso 2015-2016\nDepartamento Imaxe Persoal IES Perdouro Burela


O VARAL: MÁIS LEÑA É A GUERRA...TECENDO OS CAMIÑOS DE FERRO PARA O GRAN COMBOIO DE LUME E XEO DA LNB!!\nAs fotos do Aberto da Patria están mais borrosas que a vista do Dume (croqueta humana) ise día.\nAt 9:48 AM, Luis Bateas said…\nPinto foi o vencedor do Aberto no que non poderían participar Irene Villa e Miguel Ángel Blanco, xa que o Aberto da Patria foi un aberto sin pes nin cabeza.\no efecto visual escumoso bieiterio de cada fotograma está baseado nun complexo estudo antropolóxico sobre o ollar natural do home-croqueta...medo , pánico a unha tixola ao lume!!\nAt 12:26 PM, Dume said…\nEste ano quería comezar a liga do sur con forza, pero chamoume Samanta Villar para facer “21 días dando pena”, así que ata mediados da tempada non poderei aparecer nos abertos, que teño que adestrar para o programa e seguir arrasando en festivais\nAt 12:45 PM, Manu Faísca said…\nComo que gañou Pinto o Aberto. Eu o 25 de Xullo fun a xogar ao parque de Belvís e alí non había naide


Medio Rural celebrou unha xuntanza de traballo para atallar a actividade incendiaria na comarca do Barbanza - Noticias de Galicia\nMedio Rural celebrou unha xuntanza de traballo para atallar a actividade incendiaria na comarca do Barbanza\nA conselleira do Medio Rural, Ángeles Vázquez, presidiu esta mañá en Ribeira unha nova xuntanza de análise das causas, consecuencias e particularidades da alta actividade incendiaria, esta vez centrada na comarca do Barbanza.\nA titular de Medio Rural estivo acompañada polos alcaldes de Ribeira, Lousame e Porto do Son, así como por responsables das Forzas e Corpos de Seguridade do Estado na zona, propietarios forestais e representantes de comunidades de montes e da Federación Galega de Caza, xunto a técnicos da propia consellería.\nÁngeles Vázquez destacou que con esta xuntanza completou o percorrido polas catro provincias galegas para avaliar a situación das parroquias de alta actividade incendiaria (PAAI), despois de visitar en días pasados Dozón (Pontevedra), Pantón (Lugo) e Vilariño de Conso (Ourense).\nEn total, salientou a conselleira, Medio Rural programou 15 reunións deste tipo, para cubrir a totalidade das 77 PAAI definidas no territorio. No caso concreto do Barbanza, sinalou que é unha das zonas da provincia da Coruña con máis incidencia da actividade incendiaria nos últimos anos. Por iso, nos concellos de Ribeira, Boiro, Porto do Son e Lousame están identificadas 6 parroquias. Trátase de Ribeira, Carreira e Palmeira, en Ribeira; Boiro, no concello homónimo; Ribasieira, en Porto do Son e Tállara, en Lousame.\nSó nestas 6 PAAI rexistráronse nos últimos dez anos un total de 358 incendios, que afectaron máis de 2.200 hectáreas, o que dá idea, dixo a conselleira, da preocupante situación que se vive no Barbanza respecto aos incendios forestais.\n5 de xuño de 2018 | 17:17\t• Sen comentarios


Actualizado 21/08/2012 10:15\nCelebrarase os días 31 de agosto e 1 de setembro nos exteriores do Sexto Edificio e poderán participar nela nenos e nenas de entre 6 e 12 anos.\nCoincidindo co final das vacacións escolares e para sumarse ó ambiente medieval que vive a cidade, o Museo de Pontevedra programa para o 31 de agosto e 1 de setembro, venres e sábado, unha xusta de xogos populares orientada a nenos e nenas de entre seis e doce anos, actividade preparada polo Gabinete Didáctico do Museo, coa colaboración do Gabinete de Difusión e Publicacións.\nCon este obradoiro preténdese inculcar nos rapaces o interese polos xogos que na actualidade case non se practican e dar a coñecer ó mesmo tempo a figura de José Casal y Lois, cuxo centenario da morte se celebra este ano, e o seu traballo como personalidade destacada da cultura pontevedresa da segunda metade do século XIX e da primeira década do XX, labor no que sobresae a recollida dos xogos tradicionais de Pontevedra, do que o orixinal se custodia, con outros seus, no Museo e que foi publicado no ano 2009 en coedición co Consello da Cultura Galega.\nA xusta desenvolverase nos exteriores do Sexto Edificio de 17:00 a 20:00 h o venres e de 11:00 a 14:00 h o sábado, en quendas de media hora e cun máximo de seis participantes en cada unha, debendo os interesados inscribirse no teléfono 986 804100, extensión 42413, ou no correo electrónico gabinetedidactico.museo@depo.es, ata o venres, 31 de agosto, ás 14:00 h.\nO percorrido de xogos de cada quenda será o seguinte: carreira de sacos, a rayuela, ou peletre, historiada, carreira de cabaliños de madeira tratando de conseguir aros colgados, o salto da comba ou corda, o marro do pano e as chapas, sendo orientados e acompañados en todo momento por persoal do Gabinete Didáctico.\nEn paralelo os nenos e nenas que non se inscribiran poderán participar, no mesmo horario que os anteriores, noutros xogos, tamén preparados polo Gabinete Didáctico, como o tres en raia, as tabas ou pelouros, las canicas, para o que se utilizarán tamén as bólas de barro realizadas no obradoiro de cerámica desenvolvido no Museo, a bailarina, a roda e o pase misí, así como xogos de baralla con cartas heráldicas, nos que tamén poderán participar os adultos.


Entidades membro de COGAMI presentan a campaña DisOrganic para visibilizar a discapacidade orgánica en Lugo - 21 Noticias\nEntidades membro de COGAMI presentan a campaña DisOrganic para visibilizar a discapacidade orgánica en Lugo\nRepresentantes da Federación COGAMI-Lugo, Asociación de Mulleres con Discapacidade de Galicia, Alcer Lugo e profesionais do centro de día de COGAMI en Lugo presentaron o símbolo internacional da discapacidade orgánica ante a presenza da Subdirectora de Humanización\nCo fin de acabar coa invisibilidade da discapacidade orgánica, o movemento asociativo de COGAMI presentou na entrada principal do Hospital Universitario Lucus Augusti (HULA), o símbolo internacional da discapacidade orgánica, denominado DisOrganic.\nDende as 10 horas, representantes das entidades Federación COGAMI- Lugo, ACADAR, Alcer Lugo e profesionais do centro de día de COGAMI en Lugo montaron un punto informativo na entrada principal do HULA para informar e asesorar a todas as persoas que durante a mañá accedían ao centro hospitalario. Para ilo, aparte de persoas voluntarias, contaron con material de difusión explicativo sobre a discapacidade orgánica.\n“Este símbolo responde á invisibilidade, a incomprensión e á falta de recoñecemento ás que teñen que facer fronte as persoas con discapacidade orgánica no seu día a día”, leu nun manifesto a presidenta de ACADAR, Mónica Álvarez. “Con este símbolo buscamos socializar a discapacidade orgánica, concienciar á poboación sobre a súa existencia e promover a inclusión e o empoderamento das persoas con este tipo de discapacidade”.\nMónica Álvarez, en presenza da subdirectora de Humanización, Pilar Rodríguez e de Gloria Enríquez, tamén de Humanización do centro hospitalario, engadiu que “os símbolos gráficos desenvolven un papel comunicativo fundamental á hora de reflectir realidades sociais e poden visibilizalas dunha maneira inmediata e concisa, facilitando e normalizando o comportamento e as interaccións humanas”.\nO Símbolo Internacional da Discapacidade Orgánica pode ser utilizado libremente por parte de calquera persoa física ou xurídica ao estar compartido baixo licenza CC-Zero de Dominio Público. A presentación é posible a través dunha subvención procedente do 0,7%. Ademais, esta campaña está sendo compartida nas redes sociais co hashtag #DisOrganic para darlle a maior visibilidade posible entre a poboación\n« El Celta recibe la certificación ieE por su ‘Excelencia en Gestion Empresarial’\n“Producimos unha cantidade de plástico perversa, estamos na era do plasticeno” »


Chapela aborda os problemas do tráfico pesado e da humanización da Avenida de Vigo - Radio Redondela 94.9FM\nChapela aborda os problemas do tráfico pesado e da humanización da Avenida de Vigo\nA Asociación de veciños convoca unha reunión este venres no Multiúsos do Piñeiral do Crego ás 20:00 horas para abordar as alternativas posibles de cara a eliminar o elevado paso de camións polo centro da parroquia. Na asemblea falarase tamén dos problemas que, segundo din, están a provocar as obras de humanización na principal arteria da parroquia. Outro dos asuntos incluídos na orde do día é a futura eliminación da tarxeta verde e as medidas a adoptar no caso de que os usuarios do Vitrasa queden sen a actual bonificación no prezo das viaxes.\nAseguran que a situación na Avenida de Vigo é de “caos permanente”. Neste sentido critican que a “humanización” supuxera a retirada da totalidade das árbores agás uns poucos que quedaron na Alameda e critican que se perderan numerosas zonas de aparcamento sen que dende o Concello se dotara a zona de estacionamentos alternativos.\nEnumeran outros prexuizos consecuencia desta obra como a redución no número de farois de alumado público ou que as beirarrúas non estean adecuadas para a entrada de carriños de bebés.\nOs veciños critican que nesta actuación non se contemplara a retirada da circulación “dos centos de camións de gran tonelaxe malia a propostas da Asociación de Veciños de Chapela de que se lle dese saída a ese tráfico pesado a través do vial de Aucosa”. Neste sentido lembran que dende a directiva da asociación xa se puxeron en contacto cas empresas da zona as cales mostraron a súa dispoñibilidade a esta alternativa “sen que a Autoridade Portuaria e o Concello deran prioridade a mesma”.\nCuestións estas que se abordarán na reunión que convocan para este venres día 9 e que se celebrará ás 20:00 horas. Na mesma estudarase tamén a situación dos usuarios do Vitrasa pendentes de que se lles dea dende o Concello de Vigo e Redondela unha alternativa para que poidan seguir beneficiándose das bonificación nese transportes urbano unha vez desapareza a tarxeta verde e entre en vigor a Pass Vigo, accesible exclusivamente para os empadroados en Vigo.\nPrevAnterioresEstudantes de premio\nSeguintes21 comparsas e máis de mil persoas participarán no desfile do Entroido do domingoNext


Unha campaña imprescindible - Nós Televisión\nUnha campaña imprescindible\nComercios de Compostela valorán positivamente a campaña municipal contra a violencia machista\nO mes de novembro xa está sinalado no calendario como o da visibilización dun dos problemas máis graves da nosa sociedade: a violencia machista. O concello de Santiago iniciara en 2015 unha campaña para poñer en evidencia este tema en colaboración cos comercios da cidade. Desde aquela a iniciativa medrou extendendose por outros municipios, este ano serán máis de cen, e chegou tamén a outras institucións.\nNós Televisión quixo visitar algúns destes comercios composteláns que participan desde o primeiro ano nesta campaña para que nos fagan unha reflexión sobre a mesma. Visitamos A Reina de Saba, a libraría Lila de Lilith e a tenda de conservas Catrineta. Falamos coas súas responsables e todas coinciden en ver moi positiva a experiencia.\nFalamos con tres comercios que levan desde o primeiro ano participando na campaña Compostela en Negro\nPatricia Calvo, do comercio A Reina de Saba, explica que “moitos turistas que pasan por aquí están interesados en saber o significado da campaña, chega mesmo fóra”. Para ella “non sobran campañas”.\nPatricia Porto Paderne, da libraría Lila de Lilith, participa activamente na campaña desde os seus inicios. Cre que “hai que ir máis alá da propia visibilización”. Explica a sorpresa que foi o primeiro ano e demanda “máis accións” para deter a violencia contra as mulleres.\nA carón da praza de Abastos atopamos a tenda de conservas Catrineta. Cristina Doel, a súa propietaria, defende a campaña “porque os comercios somos lugares de socialización” aínda que hai que seguir loitando contra esta lacra “os 365 días do ano”.\nA edición deste ano presentouse onte aos medios de comunicación e está aberta a participación dos comercios que queiran adherirse e que deberán encher un formulario posto a disposición polo concello. Aqueles que participen recibirán o material da campaña entre o 12 e o 16 de novembro.\nArtigo anteriorA Táboa Periódica, tamén en galego\nSeguinte artigoComeza a andaina da nova dirección de Podemos en Galicia


Xogos de móbil sinxelos para pasar o intre | Consumer\nXogos de móbil sinxelos para pasar o intre\nOs xogos para smartphone inclúen quebracabezas de pezas de cores, xogos de palabras, retos de habilidade, preguntas e respostas e cálculo mental para todos os gustos\nO sector do videoxogo vive unha nova mocidade grazas ao éxito dos xogos para móbiles e tabletas. Os números do último anuario da Asociación Española do Videoxogo deixan pouco lugar ás dúbidas: seis millóns de persoas xogan con frecuencia a videoxogos nos seus dispositivos móbiles e durante 2014 gastáronse 90 millóns de euros en xogos para smartphones e tabletas, tanto no xogo en si como nas compras dentro de aplicacións. Pero, cales son os mellores xogos de móbil para intres como as viaxes en metro ou de espera na parada do autobús? A continuación recoméndanse 16 deles.\nNun día calquera hai numerosos momentos de espera: breves lapsos de tempo esperando o tren ou metro, ao acabar para comer na oficina, agardando a quenda na consulta do médico e, mesmo, cando se usa o baño. Son momentos nos que un xogo de móbil de funcionamento sinxelo e partidas rápidas pode entreternos. Clásicos que todo o mundo coñece, como Candy Crush ou Angry Birds, son dous dos máis populares neste sentido, pero hai moitos máis.\nEn xeral, estes xogos teñen unha mecánica moi fácil de entender, con partidas rápidas que se resolven en poucos minutos e con certo grao de adicción que fai que se volva a eles unha e outra vez. En definitiva, son os xogos idóneos para ter no smartphone e gozar deles en todos eses intres mortos… para que nunca volvan ser aburridos!\nXogos para móbil sinxelos\nZookeeper DX (iOS e Android). En orixe foi un xogo para GameBoy Advance. Este divertido quebracabezas segue a mesma mecánica que Candy Crush: aliñar tres ou máis elementos iguais para que desaparezan da pantalla. Neste caso, os elementos son adorables animais que residen nun zoo. Ten tres modos de xogo, un deles en liña.\nQuetzalcoatl (iOS). Quetzalcoatl denomínase ao deus da mitoloxía azteca con forma de serpe alada. O obxectivo deste xogo é aliñar de modo correcto serpes sobre os puntos de cores de un taboleiro, sen límite de tempo ou movementos, só a paciencia. A medida que se avanza, os niveis vólvense endiabladamente difíciles!\nMulticross (iOS). É o novo xogo do creador de Tetris. Só isto xa debería bastar para animarse a probalo. Aquí non caen as pezas de arriba, senón que hai que colocalas sobre un taboleiro de maneira que encaixen á perfección e desaparezan da pantalla. Parece fácil pero acaba sendo todo un reto.\nWord Academy (iOS e Android). Os afeccionados aos xogos de palabras teñen moito para elixir. Un dos máis recentes nas tendas de apps é Word Academy, que reta ao usuario a atopar palabras ocultas nun taboleiro con letras. É moi parecido ao clásico Mezcladitos, tamén dispoñible para iOS de iPhone e Android.\nApalabrados (iOS e Android). Estupendo xogo de palabras que imita o popular xogo de mesa Scrabble. Xógase por quendas, contra amigos ou contra opoñentes seleccionados ao azar. Ao ter soporte para varios idiomas tamén se pode usar como práctica para aprender vocabulario en inglés, francés, alemán…\nQuizUp (iOS e Android). Outra clase de xogo moi popular para pasar o intre son os de tipo Trivial. QuizUp é un deles, por completo gratuíto, con partidas rápidas contra amigos ou opoñentes aleatorios e unha enorme variedade de temas sobre os que contestar preguntas. Outro moi parecido é Preguntados, tamén para iPhone e móbiles con Android.\n2048 (iOS e Android). Se en lugar das palabras prefírense os números, 2048 é unha gran opción. Trátase dun xogo que reta ao usuario a ir unindo números idénticos, sumándoos ata chegar á casa final (a do número 2048).\nSwappyDots (iOS e Android). Unha volta de porca máis ao concepto de quebracabezas de pezas de cores. O obxectivo é reunir tres ou máis pezas de cores, con numerosas recompensas por pezas extra e por empregar pezas dunha cor determinada.\nTwo Dots (iOS e Android). Este xogo está baseado na sinxela mecánica de unir puntos de cores. Cun deseño inspirado na arte minimalista, Two Dots vai evolucionando desde o máis sinxelo ata os obxectivos máis complicados. A día de hoxe ten case 400 niveis.\nGeometry Dash (iOS e Android). Un personaxe cuadriculado que se move ao longo de niveis cheos de obstáculos, ao ritmo dunha pegadiza música… Isto é o que expón Geometry Dash. Simple, adictivo e cun editor para que o usuario poida deseñar e compartir os seus propios niveis.\nSuper Hexagon (iOS e Android). En formas cuadriculadas, Super Hexagon é quizais o de deseño máis simple de toda esta lista (pero non por iso menos interesante): unha frecha que debe escapar dos hexágonos que se pechan sobre ela, a unha velocidade cada vez máis rápida. Canto tempo poderá aguantar?\nTheTower (iOS e Android). Con este xogo é posible volver á infancia, a eses xogos de pezas de construción cos que podía crearse case calquera cousa. En The Tower o obxectivo é construír unha torre, o máis alta posible, pondo a proba os reflexos do xogador.\nEsta lista non podía acabar sen mencionar algúns títulos especiais que, en lugar de ser un só xogo, son coleccións de minijuegos. Están pensadas para entreter durante calquera espera, aínda que o seu nome convida a utilizalos en momentos moi particulares. Toilet Time e WC Games son dous destas coleccións, ambas as dispoñibles para iPhone e móbiles con Android.\naplicacións gadgets-gl Internet-gl juegos online-gl móviles-gl Ocio-gl Smartphone tecnoloxía Telefonía móbil multimedia videoxogos


27 de xuño: preinscrición no mestrado – Limiares\n27 de xuño: preinscrición no…\nO vindeiro venres 28 de xuño comeza o prazo de preinscrición no mestrado. O prazo prolongarase ata o xoves 4 de xullo e os trámites poderanse facer tanto na secretaría virtual da Uvigo (https://matricula.uvigo.es) como en persoa na Facultade de Filoloxía e tradución. Con esta preinscrición dáse comezo ó primeiro proceso de matriculación no mestrado.\nPara realizar a preinscrición, cómpre entregar fotocopia ou copia escaneada de:\nFolla de preinscripción (https://matricula.uvigo.es).\nFotocopia do título universitario.\nAcreditación da competencia lingüística. Para o alumnado proveniente de licenciaturas ou graos en T&I abonda coa certificación académica. Os demais solicitantes poden achegar certificacións das Escolas Oficiais de Idiomas ou equivalente.\nCarta de solicitude, na que se debe indicar a motivación para facer este mestrado.\nCurriculum Vitae, con indicación dos coñecementos de idiomas e experiencia profesional en tradución, interpretación e/ou relacións comerciais dos solicitantes (non é un requisito de admisión, é para coñecervos mellor).\n27 de xuño ábrese prazo preinscrición\n27 de agosto: ábrese prazo de preinscrición\nMáster en Tradución para a Comunicación Internacional (MTCI)


O PSOE central non debateu a postura galega sobre o carbón – Asociación Informática Amigus\n[Xornal.com] Un sector dos socialistas galegos non se atopa cómodo coa postura que está a manter o PSOE central e por engádega o Goberno no que atinxe a un decreto do carbón que prima o consumo de combustible autóctono e prexudica aquelas industrias que empregan materiais importados, a pesar de ser máis ecolóxico, como é o caso das térmicas galegas. Así, fontes dos socialistas na comunidade aseguraron a Xornal que en Madrid o PSOE nin tan sequera entrou a debater a problemática galega.\nAs mesmas fontes aseguran que un deputado socialista galego tería demandado dentro do partido que á hora de tratar o decreto se tivese en conta que beneficiaba a moitas comunidades mineiras pero prexudicaba gravemente a Galicia. Pero lle dixeron que non podía facer nada, que ese tema non entraba a debate, comentaron a Xornal de Galicia as fontes socialistas.\nDe forma oficial, o PSdeG manifestou a súa posición en contra da aprobación do decreto do carbón ante o Ministerio de Industria, aínda que os seus laios semella que caeron en saco roto. A nosa posición está moi clara dende o principio. Entendemos que non se pode axudar ou beneficiar a unha comarca en detrimento doutra, explica o deputado do PSdeG , Abel Losada.\nPor suposto que é necesario darlle unha saída económica a esas empresas pero o que non pode ser é que para iso se estea a fastidiar a outras zonas, o que nos intentamos é que a defensa do carbón non vaia en contra dos intereses de Galicia, manifestou o parlamentario.\nNo referente ao apoio que os socialistas galegos recibiron por parte da cúpula do partido en Madrid a respecto deste tema, o parlamentario asegurou descoñecer se a postura galega se tiña debatido ou non no PSOE central.\nA verdade é que eu non sei o que se poida falar na Executiva do partido pero o que si sei é que os socialistas galegos levamos as nosas reivindicacións ata o Ministerio de Industra, asegura Losada. Entendemos que é necesario dar axudas, pero non a costa doutras alternativas enerxéticas, engade o deputado.\nEN ASTURIAS, A FAVOR\nMentres en Galicia se protesta polo decreto do carbón, na conca asturiana espérano con impaciencia. As organizacións sindicais SOMA-FIA-UGT e a Federación de Industria de CC OO convocaron onte un paro que durará até o mércores e no que se farán catro marchas desde as concas mineiras a Oviedo para reivindicar o futuro do sector do carbón e a reactivación destas comarcas.\nAdemais, os dous grandes sindicatos españois convocaron unha folga xeral na minería do carbón prevista para os próximos días 22, 23, 29 e 30 de setembro en protesta polas condicións laborais deste sector.


Todo o ruído que fixo a «Limpeza de sangue»\nCamilo Franco REDACCIÓN/LA VOZ .\nA obra, premio Nacional de Teatro no 2007, finaliza hoxe o seu tortuoso camiño aos escenarios\n02 oct 2010 . Actualizado a las 02:00 h.\nEsta noite remata unha viaxe e comeza outra. Limpeza de sangue, a obra de teatro de Rubén Ruibal, atravesou dous premios importantes e aínda necesitou de dúas sentenzas xudiciais e a decisión arriscada dunha compañía para que esta noite en Narón o texto do escritor nacido en Ribadeo atravese a liña que vai do papel ao escenario.\nLimpeza de sangue sorprendeu ao xurado do premio Álvaro Cunqueiro, convocado naquela altura polo Igaem (agora Agadic), pola súa frescura esperpéntica e pola identidade máis ben outsider dos seus personaxes.\nGañou un premio que tiña entre a súa dotación facilitar a produción da montaxe da obra. A produción non foi realizada e Rubén Ruibal, como gañador, decidiu demandar á entidade das artes escénicas para que se cumprise o anunciado nas bases.\nNese camiño, Limpeza de sangue (que como libro foi publicado por Edicións Xerais) obtivo o Premio Nacional de Teatro dous anos despois de obter o Cunqueiro. Mentres a dimensión pública do texto medraba, seguían negándolle o escenario.\nA primeira das sentenzas foi negativa para o autor, pero o recurso resolveuse esta primavera pasada e a Agadic decidiu acatar a sentenza. Para esa data, Rubén Ruibal tiña cedido os seus dereitos de representación a Espello Cóncavo, mentres a Agadic tiña previsto sacalo a concurso. Unha nova negociación debeu abrirse para que Limpeza de sangue iniciase a xira dos teatros.\nA viaxe comeza hoxe e, segundo o seu autor, «nunhas condicións que eu considero boas porque algúns dos actores do reparto son nos que eu pensaba cando escribía». Rubén Ruibal asegura que está canso desa mala vida inesperada que tivo o texto e lembra que, como autor dramático, ten «tido moita máis sorte da que se pode calcular por Limpeza de sangue».\nArturo López é o director de Espello Cóncavo e asegura ter vivido unha experiencia negociadora algo estresante nos últimos meses. López sinala que aínda non é segura a cantidade da aportación definitiva da Agadic á produción, pero conta co compromiso firme da axencia para financiar unha montaxe cun reparto longo e unha produción cara «para os tempos que corren», arredor de 95.000 euros, dos que a compañía leva adiantados 30.000.\nO director fala con moita admiración do texto escritor por Ruibal explicando que, para poder facelo ben, «precisariamos de 300.000 euros porque hai que ver a precisión das didascalias que fai». Para achegarse a esa precisión, asegura López, «fan falta moitos máis cartos dos que agora se poden permitir as compañías en Galicia».\nDespois da estrea que terá lugar hoxe en Narón, a compañía ten algunhas datas previstas ata final de ano, pero o director espera que os galardóns ao texto e o seu carácter de esperpento de hoxe animen á contratación da obra.\nArchivado en: Arte Teatro A Mariña Comarca de Ferrolterra Narón


A oferta pública de emprego de 2016 negociarase a piques de rematar o ano - Novas - BNG de Santiago de Compostela - BNG - Bloque Nacionalista Galego\nA oferta pública de emprego de 2016 negociarase a 5 semanas de que remate o ano\nO BNG cualifica de “raquítica e insuficiente” a proposta de modificación de postos de traballo cando cómpre unha reforma integral da organización interna do Concello\nbngsantiago 21 Nov 2016 ás 13:20\nemprego interior sindicatos\nSantiago de Compostela, 21 de novembro de 2016.- O portavoz do grupo municipal do BNG, Rubén Cela, cualificou de “raquítica, insuficiente e inservíbel” a modificación da relación de postos de traballo que propón o Goberno municipal, que presenta ano e medio despois de tomar posesión, en troques de realizar unha reforma integral da organización interna do Concello. Ademais, indicou que resulta “rocambolesco” que a oferta pública de emprego de 2016 se vaia levar a unha mesa de negociación a 5 semanas de que remate o ano.\nDeste xeito, o grupo nacionalista esíxelle ao Goberno local unha relación máis fluída co persoal municipal para que poidan ofrecer un mellor labor de xestión á veciñanza. Rubén Cela sinalou que “chega tarde” a convocatoria da mesa de negociación cos sindicatos para a modificación da relación de postos de traballo (RPT) e da oferta de emprego público para o ano 2016, que “non responde ás expectativas creadas nin aos compromisos adquiridos na campaña electoral por Compostela Aberta, porque os cambios que queren introducir son ínfimos e non van atacar a raíz dos problemas”. A última mesa de negociación foi en febreiro de 2016 “e iso non reponde a unha boa relación”, indicou.\n“Como este sexa o ritmo de traballo de Compostela Aberta a respecto da organización interna deste Concello, rematará este mandato cunha situación moi parecida á que se atopou cando chegou”, explicou Rubén Cela. A principal novidade desta proposta, á que viña obrigado por lei, é a creación dun órgano administrativo responsábel de asistencia xurídica ao alcalde, órganos de goberno e directivos. Deste xeito, “pode valer para prescindir das asistencias técnicas existentes e niso estamos de acordo”, subliñou.\nHai unha macro-área que vai incluír deportes, cultura, festas, educación, centros socioculturais, relacións veciñais e xuventude, que vai crear novos problemas posto que na oferta de emprego público non se crean novas prazas, dixo.\nAdemais, a reorganización do departamento de Urbanismo mantén a mesma estrutura de hai 12 anos, cando nese tempo mudaron moitos dos trámites e das normas, o que require adecualo. Os servizos económicos están colapsados e condicionan e atrasan o conxunto da actividade do Concello, ou se reestruturan ou seguirán a funcionar como un funil porque obxectivamente necesitan unha ampliación de persoal para atender axudas de servizos sociais, licitacións e demais.\nDemandou tamén a creación dun departamento de inspección das concesións, porque mentres non se remunicipalicen determinados servizos e se asuma a súa xestión directa é responsabilidade do Concello velar polo cumprimento estrito do acordado nos pregos de contratación. “Pódovos asegurar con rotundidade que neste Concello non se inspecciona nada das empresas concesionarias”, indicou.\nSobre a oferta pública de emprego para 2016, indicou que resulta “rocambolesco” que se vaia levar a unha mesa de negociación a 5 semanas de que remate o ano. O alcalde bota a culpa do mal funcionamento do Concello á falta de persoal e ao PP pola norma restritiva da taxa de reposición de efectivos, mais se o orzamento se aprobaba inicialmente o 15 de marzo e de xeito definitivo en maio de 2016, pasaron seis meses da publicación da oferta pública de emprego para que se senten cos sindicatos; “parece un pouco raro ou que non ten tanta présa este Goberno municipal para poder dotarse de determinado tipo de prazas que a lei si que admite”, concluíu.\nApróbase o programa de actividades extraescolares en galego\nO BNG anima a participar no acto Conversas con Ana Pontón”


Aspronaga - Aspronaga abre unha residencia para 15 persoas con grandes necesidades de apoio\nVostede está aquí: Inicio Novas Novas de Aspronaga Aspronaga abre unha residencia para 15 persoas con grandes necesidades de apoio\nAsí, Feijóo afirmou que “estamos orgullosos de Aspronaga” porque “é unha fábrica de soños e tamén de oportunidades, de compromiso das familias, de agarimo e un exemplo para todo a sociedade”.\nO acto viviu o seu momento máis especial cando Martín Pou descubriu, xunto ao presidente da Xunta de Galicia, a placa na que consta que a residencia levará o seu nome, sendo a residencia “Martin Pou”. Pou, aos seus 92 anos e xunto á súa filla e resto de familiares, recibiu a homenaxe con gran emoción e entusiasmo, sendo un pioneiro na mobilización social e poñendo a primeira pedra de Aspronaga no ano 1962 e contribuíndo a un avance importante na calidade de vida das persoas con discapacidade intelectual.\nAdemais do presidente da Xunta, interviñeron no acto Ana Capelete, residente con discapacidade intelectual; Nicanor Álvarez, presidente de Aspronaga e Martín Pou, fundador de Aspronaga. Ao acto tamén asistiron a conselleira de Política Social, Fabiola García; o secretario Xeral de Maiores e Dependencia, Ildefonso de Cámpaa e a tenente primeira do Concello de Oleiros, María José Varela.\nDonación da Fundación Amancio Ortega\nA construción e o equipamento do edificio da residencia “Martín Pou” foron realizados pola Fundación Amancio Ortega. Cunha superficie de 620 metros cadrados e un investimento superior a un millón e medio de euros por parte da Fundación Amancio Ortega, esta residencia para persoas con grandes necesidades de apoio está situada no municipio de Oleiros, no que xa se atopan a maioría dos servizos de ASPRONAGA. A área asistencial conta con 15 habitacións dotadas de baño, salón, comedor, cociña con área de almacenamento, lavandería e dúas salas de coidados e curas, entre outras dependencias, todas elas deseñadas e equipadas de acordo ás necesidades de mobilidade e atención que requiren os usuarios aos que está dirixida.


O estado mexicano de Guanajuato leva anos vivindo unha guerra de cárteles polo roubo de combustible e liderada polo CSRL. López Obrador asesta co arresto o seu maior golpe ao narcotráfico\nEn tan só unha década, José Antonio Yépez, El Marro, pasou de roubar camións a ser o líder do Cártel Santa Rosa de Lima (CSRL), o grupo criminal que rouba combustible e ten aterrorizado o estado mexicano de Guanajuato, onde este domingo foi capturado polas forzas de seguridade mexicanas.\n"Hoxe na madrugada, nunha acción encabezada polo Exército mexicano e apoiada pola Fiscalía Xeral do Estado de Guanajuato foi detido José Antonio, tamén coñecido como El Marro. Neste momento atópase a disposición da autoridade xudicial local", detallou en rolda de prensa o encargado de seguridade federal, Alfonso Durazo. O Goberno seguía a pista de El Marro desde había máis dun ano pola súa rede de secuestros, extorsión, narcotráfico e, sobre todo, o roubo de gasolina dos oleodutos da petroleira estatal Pemex.\nO pasado 20 de xuño, tras a detención de varios membros do Cártel Santa Rosa de Lima, entre eles a súa nai, El Marro difundiu un vídeo desde o patio dunha vivenda prometendo vinganza entre prantos.\nOs primeiros sinais da vida delituosa do Marro remóntanse a 2010, cando foi detido por asaltar camións de carga, pero foi deixado libre.\nEl Marro acumulou poder e forza porque o roubo de combustible foi durante anos unha das maiores industrias criminais, ata que o Goberno do presidente López Obrador puxo fin a un suculento negocio de 65.000 millóns de pesos (uns 2.888 millóns de dólares) anuais e comezou a persecución do cártel.\nEl Marro evitou en polo menos en cinco ocasións ser capturado polas autoridades, dúas delas ao saír por pasadizos secretos na súa mansión\nNa era do huachicol, como se chama o roubo de hidrocarburos en México, El Marro escalou a segundo ao mando do grupo criminal e para o 2017 xa estaba á fronte do cártel.\nNa súa carreira delituosa, Yépez recorreu á familia á cal fixo o alicerce da estrutura do CSRL para alimentar unha rede de complicidades tan estendida como os oleodutos petroleiros que cruzan decenas de comunidades de Guanajuato.\nO seu liderado do CSRL estivo marcado polo personalidade violenta e o poder de lume que lle deu á súa organización para asumir e defender o seu terreo ante as intencións doutros grupos criminais por ampliar o seu poder no país.\nA decisión do Goberno de combater o roubo de combustible afectou ás actividades do coñecido delincuente, que tivo que fuxir do paraíso que se construíu en Santa Rosa de Lima.\nAs crónicas dos medios dan conta de que El Marro evitou en polo menos cinco ocasións ser capturado polas autoridades, as dúas máis destacadas ao saír por pasadizos secretos na súa mansión e ao escapar dunha cova minutos antes da chegada da Policía.\nCoa súa detención, o Goberno de Andrés Manuel López Obrador asesta o seu maior golpe ao crime organizado, coa que se abriu a incógnita de se se debilitará ou recrudecerá a violencia en Guanajuato, o estado con máis asasinatos de México.


A Orquestra – Orquestra da Universidade de Santiago de Compostela\nAdquire o noso CD “Un lustro de historia”\nA Orquestra da Universidade de Santiago de Compostela, no seus inicios Orquestra do Espazo de Cámara nace co obxectivo de impulsar nos xóvenes universitarios e, por extensión na cidadanía de Compostela, un proxecto educativo e cultural onde o eixo fundamental é a música.\nCo patrocinio da Vicerreitoría de Estudantes, Cultura e Responsabilidade Social, o grupo que conforma a Orquestra da Universidade de Santiago de Compostela, dirixida por Mario Diz, procura de maneira prioritaria a formación musical dos seus membros que, semana tras semana, adquiren un maior compromiso co estudo e a difusión dos valores da música. Para este fin, conta e agradece todo tipo de colaboracións, que se van plasmando de xeito diverso en cada proxecto.\nDende o 2010 a Orquestra da Universidade afondou en proxectos tan ilusionantes como o aniversario de Debussy co concerto de Arpa e Orquestra do mesmo autor, interpretado pola solista Reyes Gómez especialmente convidada para este evento, o Concerto de Violonchelo de Haydn en Re maior, interpretado por Carlos G. Amigo, monográfico sobre Astor Piazzolla, monográfico sobre a música galega onde o solista Gregori Nedobora interpretou o concerto do violinista galego Manuel Quiroga.\nNa tempada 2014-15 interpretou xunto ao coro Vigués Gli Apassionati o Magnificat de J.S. Bach e o Gloria de Vivaldi.\nEn 2015 polo seu quinto aniversario edita e publica un dobre CD conmemorativo titulado “Un Lustro de Historia” onde se reflicten grabacions en directo de diversos concertos realizados nos cinco primeiros anos de andaina desta orquestra e na que participan diferentes afamados solistas que coa sua participación apoian o proxecto.\nOrquestra da USC – Nadal de 2016\nEn colaboración coa Aula de Teatro da Universidade de Santiago de Compostela realizan unha versión do musical Sweeney Todd de Stephen Sondheim. Participa tamén nas Xornadas de Música Contemporánea de Santiago de Compostela dende o seu inicio xunto a Sinfónica de Galicia, e a Real Filharmonía de Galicia como unha das tres orquestras convidadas.\nIncorporándose ao proxecto diversos profesores da Orquestra da Cidade, Real Filharmonía de Galicia, asi como profesores relevantes do ámbito musical galego a Orquestra da USC recentemente foi incluída en SINERGIA, rede de Orquestras Universitarias Española, ademáis está incluída dende o 2015 na Rede de Orquestras Universitarias Europeas, ENUO, onde participan orquestras de máis de 28 nacionalidades de toda Europa.


A gaita galega | A Buxaina\nComezamos coa gaita, o instrumeno tradicional galego máis representativo, e facémolo da man dun músico cambadés destacado, Xaquín Xesteira, que nos explica o seu funcionamento\nA gaita é un instrumento tradicional de vento que consiste nun tubo preformado (punteiro), provisto de caña e insertado dentro dun fol (xeralmente de pel de cabra), que é a reserva do aire.\nO aire entra no fol a través dun segundo tubo, que ten unha válvula que impide a saída de aire provisto polos pulmóns do gaitero. Éste comprime co seu brazo o fol para manter a saída do aire con son (tempeiro).\nNon se sabe exactamente cándo apareceu a gaita, ainda que se conservan pinturas e grabados do Antigo Exipto nas que se representan a músicos tocando un instrumento semellante. Os antigos gregos coñecían a gaita e, entre os antigos romanos a gaita era o instrumento da infantería.\nHai moitos tipos de gaitas repartidas por todo o mundo: península de Escandinavia, Illas Británicas, países Baixos, Francia, Italia, Balcáns, norte de África Turquía, Oriente Medio. Tócase en moitos lugares da Península Ibérica con diferentes tipoloxías, especialmente en Galicia, León, Asturias, Aragón e Mallorca.


OUTROS CATRO POSITIVOS MÁIS ELEVAN A 22 OS CASOS DE CORONAVIRUS DA COMARCA DE A MARIÑA\nA Consellería de Sanidade informa que, nestes momentos, segundo as probas realizadas, confírmanse outros catro casos positivos de persoas afectadas por Covid-19 na comarca de A Mariña, o que eleva a 22 o número total de casos detectados nesta zona pola Plataforma de Vixilancia e Control Epidemiolóxica e polos Servizos de Medicina Preventiva e Saúde Pública do Sergas.\nO primeiro caso de infección por Covid-19 detectouse na tarde do pasado martes no concello de Xove. A partir desta confirmación inicial, fíxose un rastrexo e analizáronse todos os contactos das persoas que se foron vendo afectadas. Ata o momento, mediante as probas realizadas, que superan as 200, confírmase a existencia de 22 positivos en Covid-19. Nestes momentos, aínda hai estudos pendentes de obter o resultado, ao tempo que se seguen a facer máis probas aos contactos xurdidos dos novos casos.\nDesde a detección do primeiro positivo, activouse de forma inmediata o protocolo de seguimento e realizáronse as probas PCR a todos os contactos estreitos deste positivo e dos sucesivos que foron aparecendo, actuacións que se seguen a desenvolver nestes momentos, pois tanto a Consellería de Sanidade como o Servizo Galego de Saúde seguen a investigar e a rastrexar todos os contactos dos novos positivos, así como a adoptar todas as medidas necesarias para o eficaz control do brote.\nO departamento sanitario da Xunta de Galicia avalía a posibilidade de que os dous focos de Covid-19 activos na comarca de A Mariña, o de Burela e o de Xove, estean relacionados entre sí, polo que segue a investigar todas as relacións entre eles.\nDos 22 casos positivos a maioría son asintomáticos ou presentan síntomas de carácter leve, e teñen a obriga de gardar corentena durante 14 días. Unha das persoas con resultado positivo está ingresada no Hospital Público da Mariña. Do mesmo xeito, as persoas cuxas probas deron resultado negativo permanecerán en seguimento no seu domicilio, asesorados pola Plataforma de Vixilancia Epidemiolóxica e os Servizos de Medicina Preventiva e Saúde Pública do Sergas.\nA Consellería de Sanidade leva rastrexado ata o momento a máis de 150 persoas relacionadas con este brote e séguense a investigar os contactos que teñen relación cos novos casos que foron aparecendo.\nO xerente da área sanitaria de Lugo, A Mariña e Monforte de Lemos, Ramón Ares Rico, asegurou que o departamento sanitario da Xunta actuou con dilixencia e rapidez dende o primeiro momento en que se detectou un caso positivo, coa fin de controlar e acotar antes posible o brote. Tamén destacou a capacidade do equipo de mostras para realizar todas as probas que sexan necesarias, de forma rápida, así como a capacidade asistencial que ten o Hospital Público da Mariña e os centros de saúde da comarca para a atención de todos os usuarios.\nNeste senso, Ares Rico transmitiu unha mensaxe de tranquilidade e a seguridade de que a Consellería de Sanidade está a actuar con rapidez e facendo todo o preciso para acotar o brote o antes posible. Así mesmo, Ares Rico insistiu na capacidade asistencial do equipo de mostras e do Hospital Público da Mariña “que están a facer con premura e eficacia absolutamente todas as probas que son necesarias e a todos os contactos das persoas afectadas”.